als_Latn dik_Latn sag_Latn
Holandezi i Schalkes është rikthyer! E kemi fjalën për “bomberin” Klaas-Jan Huntelaar. Në ndeshjen e fundjavës ai “përuroi” tregolëshin e “bluve mbretërorë” dhe shtangu të gjithë, sepse nuk ka luajtur për pesë muaj e gjysmë.
Në një intervistë të fundit që dha për “Bild”-in, Huntelaar shprehu dëshirën e tij për të luajtur sa më gjatë. “Dua të luaj edhe për 10 vite futboll. Ndihem i ri dhe në formë dhe nuk më duket vetja i moshuar, apo jo?” – u shpreh ai duke pyetur gjithashtu edhe gazetarin.
Ai ka edhe një vit e gjysmë kontratë me Schalken dhe po mendon pak për Anglinë. Huntelaar ka luajtur në Spanjë dhe Itali. Ndoshta mund të transferohet në ishullin britanik. “Kam edhe një vit e gjysmë kontratë. Natyrisht, Anglia më tërheq, por këtë raund jam në dispozicion të Schalkes. Se ç’do të ndodhë do të merret vesh një gjysmë viti para përfundimit të kontratës”, shpjegoi sulmuesi.
als_Latn als_Latn als_Latn